laion/Wikipedia-Exotic huggingface dataset:
קרב יוטלנד: סטטיסטיקה של הקרב וסיכום אבדות

קרב יוטלנד (באנגלית: Battle of Jutland; בגרמנית: Skagerrakschlacht; תרגום: קרב מצר סקאגראק) היה הקרב הימי הגדול ביותר, היחיד והאחרון שהתחולל במלחמת העולם הראשונה. הקרב התנהל בין הצי הגרמני הקיסרי לבין הצי המלכותי הבריטי, והתרחש בים הצפוני, מצפון-מערב לחצי האי יוטלנד, ב-31 במאי 1916. היה זה הקרב הימי הגדול ביותר בעידן אוניות השטח (להבדיל מנושאות מטוסים וצוללות), ואחד מן הגדולים בהיסטוריה של הקרבות הימיים, הן מבחינת מספר כלי השיט שהשתתפו בו משני הצדדים, והן בקוטר ובעוצמת התותחים שהופעלו בו. הקרב סימן את תחילת הקץ של סיירת המערכה, מחד, ומאידך היה זה הקרב הראשון בו השתתפה נושאת מטוסים (אם כי החלק שנטלה בקרב היה זניח). זהו גם אחד מן הקרבות השנויים ביותר במחלוקת בהיסטוריה הצבאית. סקירת הסטטיסטיקה של הקרב מלמדת רבות על היתרון לכל צד בכל שלב של הקרב, ועל מיומנותם וניסיונם של הצדדים השונים, ומלמדת רבות לגבי תוצאות הקרב. פגיעות באוניות בריטיות פגיעות באוניות גרמניות פגיעות באוניות בריטיות פגיעות באוניות גרמניות פגיעות באוניות בריטיות פגיעות באוניות גרמניות פגיעות באוניות בריטיות לא היו פגיעות באוניות בריטיות בשלב זה של הקרב. פגיעות באוניות גרמניות פגיעות באוניות בריטיות לא היו פגיעות באוניות בריטיות עיקריות בשלב זה של הקרב. פגיעות באוניות גרמניות אחוזי פגיעה של הצי הבריטי אחוזי פגיעה של הצי הגרמני הנתונים על פי Campbell, John: "Jutland: An Analysis of the Fighting". Lyons Press.
16 (מספר)

16 (במילים בלשון זכר: שישה-עשר; בלשון נקבה: שש-עשרה) הוא המספר הטבעי הבא אחרי 15 ולפני 17. 16 הוא מספר הספרות שיש בבסיס הקסדצימלי, המשמש לצד הבינארי בכל מערכות המחשב. מכיוון ש-   16 = 2 4 {\displaystyle \ 16=2^{4}} , כל ספרה הקסדצימלית יכולה לייצג ארבע ספרות בינאריות (סיביות), וכל ארבע סיביות מייצגות ספרה הקסדצימלית אחת. גודלו של בית הוא 8 סיביות, שהן שתי ספרות הקסדצימליות. בסדרת המספרים הטבעיים, 16 הוא הריבוע הרביעי, והחזקה הרביעית השנייה. 16 הוא הערך השלם היחיד שאפשר להציג בו זמנית בצורות m n = n m {\displaystyle m^{n}=n^{m}} , כאשר m ו-n הם שלמים השונים זה מזה (m=4, n=2 או להפך). טענה זו הוכחה על ידי אוילר. את 16 המספרים הטבעיים הראשונים ניתן לסדר בדרכים רבות בריבוע קסם מסדר 4. סכום שורה, טור או אלכסון בריבוע קסם זה הוא תמיד 34. ריבוע קסם כזה מופיע בתחריט של אלברכט דירר מלנכוליה. 16 הוא המספר האטומי של גפרית 16 הוא מספר הכבשים בכבש השישה עשר 16 הוא מספר שכיבות הסמיכה המקסימלי שלו אפשר להוריד חיילים גברים בטירונות 16 הוא הגיל המינימלי בו אדם יכול להוציא רישיון נהיגה בישראל. רובה M-16 הוא אחד מרובי הסער הנפוצים בעולם. F-16 פייטינג פלקון הוא מטוס קרב רב-משימתי תוצרת ארצות הברית, המשרת בחילות אוויר רבים בעולם, בהם חיל האוויר הישראלי מדיה וקבצים בנושא 16 בוויקישיתוף יאיר נתיב, ‏טירונות: מבט מבפנים, באתר ‏מאקו‏, 31 באוגוסט 2011
מרכוס האטן

מרכוס אייזיאה האטן (באנגלית: Marcus Isaiah Hatten; נולד ב-13 בדצמבר 1980) הוא כדורסלן עבר אמריקאי, ששיחק בעמדות הרכז והקלע. האטן נולד וגדל בבולטימור שבמרילנד והחל את הקריירה בשנת 1999 כשייצג את בית ספרו בליגת התיכונים. עם סיום לימודי התיכון, התקבל לקבוצת הכדורסל של המכללה הקהילתית של טלהאסי בה שיחק כ-70 משחקים והעמיד ממוצעים של כ-20 נקודות למשחק. לאחר כשלוש שנים עבר לשחק באוניברסיטת סנט ג'ונס בניו יורק ששיחקה בליגת הביג איסט, זכה עמה באליפות ה-NIT, נבחר לחמישיית העונה ולשחקן המצטיין של הליגה. עם סיום לימודיו נרשם לדראפט ה-NBA, שיחק בליגת ה-CBA עם קבוצת לוס אנג'לס קליפרס אך לא נבחר. בשנת 2003, חתם בקבוצת סטאל אוסטרוב ויאלקופולסקי, אך שוחרר ממנה וחתם בקבוצת יובי לה פאלמה, בסוף העונה חתם בקבוצת דנוור נאגטס. בעונת 2004/2005, חתם בקבוצת א.ס. רמת השרון, שיחק איתה במסגרת היורופליג וסייע לה להישאר בליגת העל בכדורסל. בעונת 2005/2006 חתם בקבוצת גוארוס מליגה המשנה הספרדית, אך שוחרר לאחר כחצי שנה בעקבות סכסוך עם הצוות המקצועי. לאחר השחרור מגוארוס, חזר לישראל וחתם לשתי עונות בקבוצת הפועל תל אביב, אך שוחרר כעבור עונה אחת לאחר שהמועדון נקלע לקשיים כלכליים לאחר עזיבת ולדימיר גוסינסקי. בעונת 2006/2007, חתם בקבוצת עירוני אשקלון וזכה עמה בגביע ווינר סל. בעונת 2007/2008, חתם בקבוצת סקאפטי מליגת העל האיטלקית, ירד איתה לליגת המשנה ושוחרר לאחר שזו נאלצה להיפרד מכל שחקני הסגל הזרים. בעונת 2008/2009, חתם בניו באסקט ברינדיזי וסייע לה להישאר בליגת המשנה סיים עם ממוצעים של כ-15 נקודות ו-6 ריבאונדים למשחק. בעונת 2009/2010, חתם בקבוצת קאסאלפוסטרלנגו מליגת המשנה האיטלקית. בעונת 2010/2011, חתם בקבוצת בלפיוס מונס-אנו מהליגת העל הבלגית, אך שוחרר וחתם לשנתיים בקבוצת קולוסוס רודוס מליגת העל היוונית. בעונת 2013/2014, חתם בקבוצת מיטלדויטשר מהבונדסליגה. בעונת 2014/2015, חתם בקבוצת מוניצ'יפל אוראדיה ליגת העל הרומנית. בעונת 2015/2016, חזר לבונדסליגה וחתם לשנתיים בקבוצת מיטלדויטשר. בשנת 2007, נקשר שמו של השחקן ושל חבריו הוראס ג'נקינס, רוג'ר מייסון ג'וניור ושחקן הפועל ירושלים מריו אוסטין בפרשת התעללות מינית בנערה בת 19 עם צרכים מיוחדים, אך המשטרה והפרקליטות סגרו את תיק החקירה מחוסר אשמה. עירוני אשקלון גביע ווינר סל (1): 2006/2007 פרופיל, באתר Sports-Reference פרופיל, באתר eurobasket קלעי כל הזמנים, באתר מנהלת ליגת העל בכדורסל פרופיל שחקן - א.ס רמת השרון, באתר One פרופיל שחקן - הפועל תל אביב, באתר One כדורסל: מרקוס האטן חתם בהפועל ת"א, באתר הארץ, 5 באוגוסט 2005 מרכוס האטן קרוב לסיכום באליצור אשקלון, באתר ynet, 29 בספטמבר 2006 אשקלון: מרכוס האטן חתם לעונה אחת, באתר www.makorrishon.co.il הפועל י-ם הובסה 111:89 על ידי עירוני אשקלון, באתר www.makorrishon.co.il גיל סלומון, פרשת הצעירה והכדורסלנים: הוגש כתב תביעה אזרחית, באתר nrg‏, 3 במרץ 2006
17 (מספר)

17 (במילים בלשון זכר: שבעה-עשר; בלשון נקבה: שבע-עשרה) הוא המספר הטבעי הבא אחרי 16 ולפני 18. 17 הוא מספר פרמה, והוא המספר הראשוני השביעי. 17 הוא גם מספר ראשוני סיבובי, של המספר הראשוני 71. 17 הוא סכום ארבעת המספרים הראשוניים הראשונים (17=2+3+5+7) . 17 ! = 355 , 687 , 428 , 096 , 000 {\displaystyle 17!=355,687,428,096,000} 17 הוא המספר האטומי של כלור Cl. משימת אפולו 17 הייתה המשימה האחרונה של תוכנית אפולו של נאס"א. מספר רב של כדורגלנים לאורך ההיסטוריה לבשו חולצה עם המספר 17 כמו: קווין דה בריינה, אלכסיס סאנצ'ס, דויד טרזגה, נאני, מאריו מנדז'וקיץ', פדרו, רוד ואן ניסטלרוי, אדן הזאר, פייר אמריק אובמיאנג ומארק ואן בומל. באיטליה, המספר 17 נחשב למספר שמסמל מזל רע. ואילו בנורווגיה, המספר 17 נחשב למספר של מזל טוב. "יום החזיר הצהוב" הוא יום חג היתולי של מתמטיקאים שעניינו סביב המספר 17. "נועה בת 17", הוא סרט קולנוע ישראלי שיצא משנת 1982. בשנת 2003, יצא סרט המשך, ל"נועה בת 17", שנקרא "לא בת 17". המספר 17 הוא כותרת שיר נפוצה מאוד. לכמה מהאמנים המוכרים ביותר יש שיר בשם “17” או “Seventeen” או שכלל את המספר בצורה כלשהי כגון Prince Kings of Leon, The Smashing Pumpkins, Jimmy Eat World, Stevie Nicks, וה-Sex Pistols אזרח ישראלי יכול להתגייס למשטרת ישראל בגיל זה, ולהצביע לבחירות לרשויות המקומיות. מדיה וקבצים בנושא 17 בוויקישיתוף 17, באתר MathWorld (באנגלית) יום החזיר הצהוב באתר לימוד הקיץ במתמטיקה של מכללת המפשייר
18 (מספר)

18 (במילים בלשון זכר: שמונָה-עשר; בלשון נקבה: שמונֶה-עשרה) הוא המספר הטבעי הבא אחרי 17 ולפני 19. מספר לוקאס השישי. 18 הוא מספר דודני (מספר הזהה לסכום הספרות של חזקתו השלישית 5+8+3+2). 18 זהו המספר האטומי של ארגון. במדינת ישראל: אזרח מעל גיל 18 נחשב לבגיר. ביהדות: המספר 18 נחשב לבר-מזל, בזכות כך שבגימטריה הוא שווה בערכו למילה חי. על-אף שהכתיב הרגיל של המספר בגימטריה הוא י"ח (כך למשל בכתיבת תאריכים עבריים), הרי ששימושו הנפוץ ביותר עם כוונות חיוביות הן בכתיב והן בלשון הדיבור, יהיו בסדר הזה: ח"י. על כן, יהודים נוהגים לתרום בכפולות של ח"י שקלים ולענוד תכשיטים עם האותיות ח"י. בנאו-נאציזם: משמש כקוד לאדולף היטלר כשהספרה 1 מייצגת את האות A, בעוד הספרה 8 מייצג את האות H כראשי תיבות לשמו (ראו גם: 88 - Heil Hitler). בשל כך, מספר זה, ניתן למצוא כמוטיב רווח אך סמוי גם בחוגים נאו-נאציים וגם בתכשיטים אנטישמיים שונים. כגון: בשמות משתמש ברשת האינטרנט ובפרט בין אלה המצויים בחדרי הצ'אטים ובדיוני פורומים, על שרשראות, צמידים, ואף בקעקועים על גופם. מדיה וקבצים בנושא 18 בוויקישיתוף 18, באתר MathWorld (באנגלית)
אכלזיה

אכלזיה (באנגלית: Achalasia, מיוונית: a + khalasis - חוסר יכולת של השריר להשתחרר) היא מחלה נדירה של הוושט. המחלה מאופיינת בקיומם של שני פגמים: התכווצות (spasm) של הוושט, קרוב לסוגר התחתון שלו עם אי יכולת להרפיה ("טונוס מוגבר"). כשל בתנועה הפריסטלטית של הוושט, בשני השליש התחתונים של הוושט המורכבים משריר חלק בדופן. הסיבה לפגמים אלו היא ירידה במספר תאי הגנגליון ונוכחות גופיפים ע"ש Lewy בתוך תאי הגנגליון הקיימים. כתוצאה מההתכווצות של החלק התחתון של הוושט, החלק האמצעי והעליון מורחבים מאוד והשכבה השרירית של מקטעים אלו היא מוגדלת (היפרטרופית). חולים באכלזיה סובלים מקושי בבליעה (דיספגיה). עקב המזון שהצטבר והחיידקים המפרקים אותו יש ריח רע מהפה, ולעיתים הם סובלים מכאב. אצל חלק מחולים אלו מתפתחת דלקת סימפונות כתוצאה משאיפה של חלקיקי מזון. בנוסף, שיעור השכיחות של סרטן הוושט, בעיקר קרצינומה קשקשית (SCC), גבוה יותר בחולים אלו, כתוצאה מלחצים בגלל חוסר מעבר המזון, פגיעה חוזרת ודיספלזיה של התאים אשר עלולים לעבור התמרה סרטנית. עם הזמן יכולה להיווצר פיברוזיס של דופן הוושט, יחד עם דלקת והתכייבויות (יצירת כיבים). מבחינה מיקרוסקופית, לא ניתן למצוא גנגליונים בין סיבי השריר של הוושט. הטיפול הרפואי הוא ניתוח או באמצעות בוטוליניום טוקסין אשר גורם להרפיה של הספינקטר (הסוגר) התחתון בוושט - הזרקות אלו מספקות הקלה בתסמינים למספר חודשים. המחלה יכולה להיות ראשונית או נרכשת: מחלה ראשונית - הניוון נוצר מסיבה לא ידועה - לרוב מאובחן בגיל 9-8 שנים, אבחנה לפני גיל בית הספר אינה שכיחה. מחלה נרכשת - המחלה יכולה להיווצר כתוצאה מפגיעה בתאי עצב וגנגליונים. פגיעה בתאי עצב וגנגליונים יכולה להתרחש בגלל פרזיט - המחלה ע"ש chagas או chagas disease בדרום אמריקה, בגלל טראומה - למשל פגיעה בעצבי הצוואר, מחלת הפוליו, חולים בעמילואידוזיס, או חולי סוכרת. מדיה וקבצים בנושא אכלזיה בוויקישיתוף הערך "אכלזיה", באתר ויקירפואה הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחלות והפרעות של הוושט

מחלות של הוושט יכולות לנבוע כתוצאה ממומים מולדים, או שהן יכולות להתרחש מאוחר יותר במהלך החיים. כך למשל, אנשים רבים חשים תחושת "שרפה" בחזה באופן תדיר, (באנגלית- heartburn) הנגרמת כתוצאה מעלייה חזרה של תוכן חומצות בקיבה בחזרה אל הוושט - תופעה המכונה רפלוקס קיבתי ושטי. לטווח הארוך, חזרה של חומצות קיבה אל הוושט עלולה לגרום לתסמונת בארט, שהיא הסיבוך השכיח ביותר של רפלוקס קיבתי וושטי כאמור, המקושר לסיכון מוגבר של אדנוקרצינומה בוושט. מחלות שונות או מומים שונים של הוושט: מומים מולדים בוושט אכלזיה סרטן הוושט דלקות הוושט תסמונת בארט סינדרום מלורי ווייס דיספגיה נוירוגנית מדיה וקבצים בנושא מחלות והפרעות של הוושט בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
19 (מספר)

19 (במילים בלשון זכר: תשעה-עשר; בלשון נקבה: תשע-עשרה) הוא המספר הטבעי הבא אחרי 18 ולפני 20. 19 הוא המספר הראשוני השמיני. 19 הוא מספר שמח. 19 הוא המספר האטומי של אשלגן. 19 שנים הן אורכו של מחזור ירחי בלוח העברי 19 הוא מספר מקודש לדת הבהאית. בשל כך, בין היתר, לוח השנה הבהאי מחולק ל-19 חודשים, ובכל חודש יש 19 ימים יש 19 שליחים של הבהאא אללה לוח סטנדרטי של גו הוא בגודל 19×19 19 הוא הגיל המינימלי שבו ניתן לרכוש טבק באופן חוקי באלבמה, באלסקה, בניו ג'רזי, ביוטה ובאזורים מסוימים בניו יורק 19 הוא הגיל המינימלי שבו ניתן להתחתן בנברסקה מדיה וקבצים בנושא 19 בוויקישיתוף
מומים מולדים בוושט

מומים מולדים בושט נחלקים למספר סוגים. חסר מולד של הוושט (אגנזיס): מום נדיר מאוד, ובו יש חסר מוחלט של צינור הוושט- במקומו ניתן למצוא חבל פיברוטי חסר חלל. לא ניתן לחיות במצב של חוסר מולד של הוושט. אטרזיה של הוושט: מום בו צינור הוושט מתפתח באופן חלקי והוושט חסר תיעול לכל אורכו או רק בחלקו. המום מופיע בדרך כלל, יחד עם הפרעות בקשר שבין הוושט לבין קנה הנשימה, למשל, מצב בו הוושט מתחבר לקנה הנשימה. מצבים נוספים הם שני חלקי ושט שאין קשר ביניהם. באופן כללי אטרזיה של הוושט מתרחשת אחת ל-1,000 עד אחת ל-4,500 לידות חי. נצור קנה-ושט: נצור (פיסטולה) בין קנה הנשימה לבין הוושט (לרוב הוושט התחתון, המרוחק). זהו המום השכיח ביותר והוא נובע מחוסר הפרדה בין הוושט לקנה הנשימה. ניסיון להנקה של הילד במקרה כזה יביא לאספירציה מסיבית, שאיפת מזון לתוך הריאות עם התפתחות דלקת ריאות (סיכון גבוה לאונה הימנית העליונה של הריאה). היצרות הוושט (סטנוזיס): היצרות הוושט יכולה להיות מולדת או לרוב, נרכשת. היצרות מולדת נדירה יחסית ונגרמת לעיתים כתוצאה מקיומם של קורים, WEBS, הבנויים מרירית, ללא שכבה שרירית וזאת בקטע העליון של הוושט. אמבריולוגיה של מערכת העיכול אטרזיה בוושט, אתר המשפחות הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שטוג סימן 4

שטורמגשיץ 4 (בגרמנית: Sturmgeschütz IV) או בשמו המקוצר שטוג 4 (Stug 4), היה תותח סער/משחית טנקים גרמני ששירת במלחמת העולם השנייה. השטוג 4 פותח על ידי חברת קרופ הגרמנית, לדרישת הוורמאכט לתותח סער מתקדם. שטוג 4 נבנה על שלדת הפאנצר סימן 4 וכלל מספר שינויים קלים לעומת קודמו שטוג סימן 3. מדצמבר 1943 עד מאי 1945, חברת קרופ בנתה 1,108 יחידות של שטוג 4, והסבה עוד 31 טנקי פאנצר 4 שנפגעו בקרב לשטוג 4. שטוג 4 שירת בעיקר ביחידות רגלים, ונודע כמשחית טנקים מצוין, במיוחד בחזית המזרחית. במוזיאון בפולין נמצאים שני תותחי סער שטוג 4 היחידים ששרדו את המלחמה. שטוג סימן 3 מדיה וקבצים בנושא שטוג סימן 4 בוויקישיתוף בסיס נתונים של AFV עולם הפנצר מידע על שטוג III / IV ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
1782

שנת 1782 היא השנה ה-82 במאה ה-18. זוהי שנה רגילה, שאורכה 365 ימים. 1 בינואר 1782 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 2 בינואר – כתב הסובלנות ניתן ליהודי אוסטריה 16 באפריל – הנרי גרטן מכריז על עצמאותו של הפרלמנט של אירלנד וכי מעתה ישררו במדינה רק חוקיה שלה, לאחר מאות שנים בהן שלט החוק הבריטי 20 ביוני – הקונגרס האמריקאי אימץ את העיצוב הנוכחי של החותם הגדול של ארצות הברית 30 בנובמבר – ארצות הברית ובריטניה חותמות על הסכם שלום; המהפכה האמריקנית מסתיימת 14 בדצמבר – האחים מונגולפייה מפריחים את הכדור פורח הראשון שלהם 18 בינואר – דניאל ובסטר, מדינאי ונואם אמריקאי בולט (נפטר ב-1852) 15 בפברואר – ויליאם מילר, כומר בפטיסטי אמריקאי (נפטר ב-1849) 16 במאי – ג'ון סל קוטמן, אמן בריטי (נפטר ב-1842) 9 באוקטובר – לואיס קאס, מדינאי אמריקני בכיר (נפטר ב-1866) 27 באוקטובר – ניקולו פגניני, כנר ומלחין איטלקי (נפטר ב-1840) 4 בנובמבר – ג'ון בראנץ', מזכיר הצי של ארצות הברית השמיני (נפטר ב-1863) 12 בנובמבר – ויליאם הנדריקס, מושל אינדיאנה השלישי (נפטר ב-1850) 5 בדצמבר – מרטין ואן ביורן, נשיאה השמיני של ארצות הברית, והנשיא הראשון שנולד לאחר הצהרת העצמאות האמריקאית (נפטר ב-1862) 1 בינואר – יוהאן כריסטיאן באך, מלחין גרמני (נולד ב-1735) 17 במרץ – דניאל ברנולי, מתמטיקאי ופיזיקאי (נולד ב-1700) 15 במאי – שבשטיאאו דה מלו, ראש ממשלת פורטוגל (נולד ב-1699) 15 ביולי – פרינלי, זמר אופרה איטלקי (נולד ב-1705) 7 באוגוסט – אנדריאס זיגיסמונד מרגרף, כימאי גרמני (נולד ב-1709) 6 בספטמבר – מרתה ויילס סקלטון ג'פרסון, רעייתו של תומאס ג'פרסון (נולדה ב-1748) 2 באוקטובר – צ'ארלס לי, מייג'ור גנרל בצבא הקונטיננטלי (נולד ב-1731) 27 בנובמבר – טוביה בועז, בנקאי, שתדלן ופרנס יהודי־הולנדי (נולד ב-1696) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1782 התחילה ביום כ"ו בטבת ה'תקמ"ב (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ט"ו בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1782 לפי הלוח היוליאני Nothing. ילידי 1782‎ נפטרים ב-1782‎ מדיה וקבצים בנושא 1782 בוויקישיתוף
רובי (טלנובלה)

רובי (בספרדית: Rubí) היא טלנובלה מקסיקנית מבית טלוויסה, אשר הופקה בשנת 2004. הטלנובלה היא גרסה מחודשת לטלנובלה בעלת אותו שם, משנת 1968. הטלנובלה זכתה להצלחה רבה ברחבי העולם, ובכלל בישראל ששודרה בערוץ ויוה, והפכה את כוכביה הראשיים, לשחקנים מפורסמים. רובי היא נערה עניה ויפה, אך שאפתנית, אשר רוצה לצאת מהעוני שבו היא ומשפחתה נמצאת. רובי היא חברתה "הטובה" של מריבל, נערה עשירה וטובת לב, אשר צולעת ברגלה הימנית עקב תאונת דרכים אכזרית, שהותירה אותה ללא אם. מזה חודשים, מריבל משוחחת באינטרנט עם אדם שקוראים לו הקטור פרר, אדריכל צעיר ויפה תואר. יום אחד, מריבל והקטור קובעים להיפגש. בשדה התעופה, מריבל מביאה את רובי, שפוגשת שם את חברו הטוב של הקטור, אלחנדרו קארדנס. ממבט ראשון השניים מתאהבים, אך לאחר שרובי מגלה שאלחנדרו הוא אינו בחור עשיר כמו שחשבה, היא זורקת אותו. לאחר שזרקה את אלחנדרו, רובי עושה מעשה נוראי: היא גונבת את אהבתו של הקטור ממריבל, וביום חתונתה, היא גורמת להקטור לנטוש את מריבל בכנסייה ונוסעת איתו לקנקון. מלאחר שהתחתנה עם הקטור, רובי מתחילה לחוות את חיי העושר, אך לומדת שהעושר אינו הכל בחיים. ברברה מורי - רובי פרס אדוארדו סנטמרינה - אלחנדרו קארדנס ז'קלין ברקמונטס - מריבל דה לה פונטה סבסטיאן רולי - הקטור פרר יאדירה קארילו - אלנה נבארו אנה מרטין - רפוחיו פרס חוספינה אצ'ווירה - פנצ'ה אנטוניו מדז'יו - איגנסיו קארדנס אנה בטה אספין - אליסה דוארטה חוסה אליאס מורנו - חנרו דוארטה אוליביה בוצ'יו - קרלה קארדנס לואיס גטיקה - קייטנו מרטינס לאונרדיטה אוצ'ואה - דולורס הררה גוזמן רוברטו ונדר - ארתורו דה לה פונטה מיגל פיסארו - לורטו פטי דיאז - כריסטינה פרס ארלט פצ'קו - ליילה לופז דה דואטה חאן - מרקו ריברה אינגריד מרץ - לורנה טרבינו מנואל לנדטה - לוסיו מונטימייור סרחיו גוירי - יאגו פייטרסנטה סרחיו ארגטה - פרנסיסקו 'פאקו' גומז מרקו מנדז - לואיס דוארטה לופז טניה וסקס - סופיה קארדנס רובי היא אחת הטלנובלות המצליחות ביותר של שנת 2004/2005. בטקס פרסי "Premios: TV y Novelas 2005", רובי זכתה בפרסים הבאים: הטלנובלה הטובה ביותר, השחקנית הטובה ביותר (ברברה מורי), השחקן הטוב ביותר (אדוארדו סנטמרינה) ושיר הנושא הטוב ביותר. אתר האינטרנט הרשמי של רובי "רובי", במסד הנתונים הקולנועיים IMDb (באנגלית) "רובי", במסד הנתונים הקולנועיים KinoPoisk (ברוסית)
ברנדון מקנייט

ברנדון מקנייט (באנגלית: Brandon Mcknight ‏ נולד ב-25 בספטמבר 1983 בסאות בנד, אינדיאנה) הוא כדורסלן אמריקאי המשחק בעמדת הרכז ומתנשא לגובה 1.89 מטר. מקנייט שיחק באוניברסיטת פרדו במשך שנתיים. בעונתו האחרונה במכללה העמיד ממוצעים של 11.7 נקודות, 3.3 ריבאונדים, 3.7 אסיסטים ו-1.2 חטיפות בכ-37 דקות למשחק. מקנייט החל את קריירת הבוגרים שלו בקולג' אנקרה מליגת העל הטורקית, במדיה העמיד ממוצעים של 8.8 נקודות, 2.4 ריבאונדים ו-1.9 אסיסטים למשחק. עונה לאחר מכן שיחק מקנייט בטקלספור מאותה הליגה, במדיה קלע 13.2 נקודות, הוריד 4.6 ריבאונדים ומסר 3.3 אסיסטים בממוצע למשחק, מה שלא עזר לקבוצתו שירדה בסיום העונה לליגה השנייה. בעונת 2007/08 שיחק מקנייט במועדון השוודי, סולנה, עימה זכה באליפות הליגה כשהוא מעמיד ממוצעים של 22.4 נקודות, 5.1 ריבאונדים, 5.1 אסיסטים, 2.3 חטיפות למשחק. בסיום העונה נבחר מקנייט לחמישיית העונה ולשחקן ההגנה של העונה בליגה השוודית. באוגוסט 2008 חתם מקנייט בעירוני קריית אתא מליגת העל הישראלית, במדיה קלע 8.5 נקודות, הוריד 2.7 ריבאונדים ומסר 2.6 אסיסטים בממוצע למשחק. משחק השיא שלו בעונה זו היה מול מכבי ראשון לציון ב-26 באוקטובר, נגדה קלע 15 נקודות, הוריד 7 ריבאונדים ומסר 8 אסיסטים בכ-23 דקות בממוצע למשחק. הוא שיחק לצד ארון ניקסון אך עזרתם לא מנעה מהקבוצה לרדת ליגה בסוף העונה. לאחר עונה בודדת עבר לשחק בליגות שונות באירופה וסיים את הקריירה בשנת 2014. פרופיל, באתר Sports-Reference נתונים מאתר הליגה נתונים על הקריירה ברנדון מקנייט-ביוגרפיה, 27.08.08, אתר ספסל אור שקדי‏, ברנדון מקנייט חתם בקרית אתא, באתר וואלה, 27 באוגוסט 2008 ברנדון מקנייט, סטטיסטיקה אישית, עונת 2008-09, אתר המנהלת של ליגת העל
20 (מספר)

20 (במילים: עשרים) הוא המספר הטבעי הבא אחרי 19 ולפני 21. 20 הוא המספר השופע הקטן ביותר שאינו כפולה של 3. במהלך ההיסטוריה היו מקומות בהם התפתחה ספירה על בסיס 20, דהיינו בסיס ויגסימלי. 20 הוא המספר האטומי של סידן. ישנן 20 חומצות אמינו המצויות בכל תא חי ומשמשות כאבני הבניין של החלבונים. מלבדן קיימות עוד חומצות אמינו רבות, אך אלה נדירות ביותר וכל אחת מהן מצויה ביצורים חיים בודדים ובמצבים מיוחדים. ישנן גם חומצות אמינו אחרות שאינן נדירות אך אינן משמשות לבניית חלבונים. למרבית חולייתני היבשה יש ארבע גפיים שבקצה כל אחת מהן חמש אצבעות; סך הכול 20 אצבעות. לילדים בגיל 4 יש עשרים שיני חלב. בגימטריה מייצגת האות כ את המספר 20. בספרות יווניות האות קפא שקולה כנגד המספר 20. במהלך הראשון בלבד, במשחק השחמט, לכל שחקן יש 20 צעדים אפשריים לבחירה. זה הסוד שלי או ארבע דקות ועשרים שאלות הוא משחק חברה מילולי פופולרי. מכל מצב חוקי של קובייה הונגרית ניתן להגיע בלכל היותר 20 מהלכים למצב הפתור, ויש מצבים הדורשים 20 מהלכים בדיוק. כביש 20 הוא שמם הרשמי של נתיבי איילון. מדיה וקבצים בנושא 20 בוויקישיתוף
משה נצר

משה נצר (16 בינואר 1922 – 3 במאי 2009) היה מפקד בפלמ"ח וראש מועצה אזורית זבולון. נצר נולד ברוסיה לדבורה ולשרגא נוסוביצקי (נצר). בשנת 1925, עלתה המשפחה לארץ ישראל והתיישבה בתל אביב, בה למד נצר בבית החינוך לילדי עובדים. את המשך לימודיו עשה בבית הספר המחוזי ע"ש רוזה כהן בגבעת השלושה ובבית הספר החקלאי כדורי בכיתתו של יצחק רבין, חברו עוד מאז כיתה א'. עם תום לימודיו בשנת 1940 הצטרף לגרעין הכשרה של הנוער העובד ברמת יוחנן, ושכנע את יצחק רבין להצטרף אליו. כשהוקם הפלמ"ח בשנת 1941 התגייס אליו נצר, ושירת בפלוגה ג'. בקיץ 1942 השתתף בקורס מפקדי מחלקות, שאחריו פיקד על מחלקה ובהמשך קיבל פיקוד על פלוגה ג'. בשנת 1945 השתתף בהורדת מעפילי האונייה "ברל כצנלסון". בנובמבר 1947 מונה למפקד הגדוד השני של הפלמ"ח, ובתפקידו זה היה אחראי לביטחון בכל הנגב. לאחר פירוק הפלמ"ח היה נצר מפקד חטיבת עודד, ומדצמבר 1950 עד פברואר 1954 היה מפקד הנח"ל. מאוקטובר 1954 עד אוקטובר 1955 היה מפקד חטיבת כרמלי. בתום שירותו, חזר לקיבוץ רמת יוחנן והיה פעיל בתנועה הקיבוצית ובמפא"י. בשנים 1958–1962 היה מזכיר הפנים של איחוד הקבוצות והקיבוצים. בשנת 1965 הצטרף לרפ"י. בינואר 1968 התמנה לראש אגף הנוער והנח"ל במשרד הביטחון תפקיד בו החזיק עד אוקטובר 1971. לאחר הפוגה בקיבוץ התמנה בדצמבר 1973 למזכיר משנה של מפלגת העבודה מטעם רפ"י ובספטמבר 1974 היה מתאם פעולות ההתיישבות והביטחון המרחבי במשרד הביטחון. בתפקידו זה הקים התנחלויות ברמת הגולן, בסיני ובבקעת הירדן, ובין השאר היה מהדוחפים לשיבה לכפר דרום, היישוב שפינה במלחמת העצמאות. באפריל 1978 נתמנה לראש היחידה להתיישבות כפרית עירונית בהסתדרות שעסקה גם בייהוד הגליל. באוגוסט 1978 השתתף בכנס של ניצי מפלגת העבודה שהתנגדו לעמדות היוניות שאמצה מפלגת העבודה. בשנת 1982 נבחר להיות ראש מועצה אזורית זבולון, תפקיד בו כיהן עד ינואר 1998. בשנים 1978–1990 היה גם יושב ראש יד לבנים. נצר כיהן גם כראש עמותת בית הנח"ל שהוקם בנחל עוז. במאי 2004 הוענק לו פרס יד בן-גוריון על מפעל חיים על רוח התנדבות, היחלצות למשימות לאומיות וחברתיות ותרומתו להתיישבות ולביטחון. אחותו, פרופ' רינה שפירא, היא כלת פרס ישראל לחינוך. בנו הבכור הוא האסטרופיזיקאי חגי נצר. בנו עמוס נצר משמש מאז 2018 כראש מועצה אזורית זבולון. בשנת 1967 שכל את בנו, יצחק, שנפל בעת שירותו הצבאי, ולזכרו מתקיים מאז יום עיון שנתי בנושא הבדואים במדרשת שדה בוקר. נקבר בקיבוצו, רמת יוחנן. משה נצר, נצר משורשיו, סיפור חיים, הוצאת מערכות, משרד הביטחון, 2002. אלי אשכנזי, מת משה נצר - מפקד בפלמ"ח, ראש אגף הנוער והנח"ל וראש מועצת זבולון, באתר הארץ, 4 במאי 2009 אורי דרומי, עד הגבעות האדמדמות, באתר הארץ, 17 במאי 2009 משה נצר, באתר הפלמ"ח אל"ם משה נצר, אתר הנח"ל משה נצר (1922-2009), דף שער בספרייה הלאומית ערן לב, תל אביב של רבין, באתר ynet, 2 בנובמבר 2004 מפקדי החטיבה לדורותיהם, באתר חטיבת כרמלי. אל"מ משה נצר ימונה ראש אגף הנוער והנח"ל, דבר, 28 בדצמבר 1967 יוסף יהלום, דבר, 19 באוקטובר 1971 משה נצר - מזכיר משנה מטעם רפ"י, דבר, 18 בדצמבר 1973 תא"ל מ. ציפורי עוזר ראש אג"ם במטכ"ל, דבר, 3 בספטמבר 1974 חגי הוברמן, כפר דרום, באתר קטיף. נט. משה נצר, מעריב, 4 באפריל 1978 ההסתדרות: יש לבנות אלף דירות בגליל, מעריב, 8 באוגוסט 1978 משה מייזלס, העבודה:נעמוד על זכותינו לקיים קשרים בינלאומיים, מעריב, 7 באוגוסט 1978 בית הנח"ל ריק, הדף הירוק, מעריב, 10 ביולי 2008 "ברמה" - ביטאון רמת יוחנן 155, 25/5/04, אתר רמת יוחנן יום העיון ה-48 בנושא הבדואים לזכרו של יצחקי נצר, מדרשת שדה בוקר
רדוסלאב קובאץ'

רדוסלאב קובאץ' (בצ'כית: Radoslav Kováč; נולד ב-27 בנובמבר 1979 בפראג) הוא כדורגלן עבר צ'כי, ששיחק לרוב במרכז הקישור אך לעיתים גם בעמדות הגנתיות יותר. הוא התקדם דרך מחלקות הנוער של המועדון המקומי סיגמה אולומוץ, ושיחק בקבוצה הבוגרת של המועדון במשך שש שנים. בעונת 2003-2004 הוא עבר למועדון מליגת העל הצ'כית ספרטה פראג, בשורותיו שיחק שנתיים. ביולי 2005, הוא חתם בספרטק מוסקבה. ב-30 בינואר 2009, הוא הועבר למועדון האנגלי וסטהאם יונייטד בעסקת השאלה עד לתום עונת 2008-2009. קובאץ' שיחק את משחק הבכורה שלו עבור ווסטהאם ב-25 בפברואר 2009, בהפסד 2-0 למידלסברו במסגרת גביע ה-FA. ביולי 2011 הצטרף קובאץ' לקבוצה השווייצרי פ.צ. בזל לשנתיים, את משחקו הראשון בקבוצה ערך ב-16 ביולי 2011 נגד יאנג בויז ברן בתוצאה 1-1. ב-9 באוקטובר 2004, קובאץ' ערך את הופעת הבכורה הבינלאומית שלו עבור נבחרת צ'כיה, בניצחון 1-0 על רומניה. קובאץ' שיחק עבור נבחרתו במשחק במסגרת מונדיאל 2006 בו הפסידו לאיטליה ובמשחק במסגרת יורו 2008, בו ניצח יחד עם נבחרתו את שווייץ. מדיה וקבצים בנושא רדוסלאב קובאץ' בוויקישיתוף רדוסלאב קובאץ', באתר Transfermarkt רדוסלאב קובאץ', באתר Soccerway רדוסלאב קובאץ', באתר BDFutbol רדוסלאב קובאץ', באתר WorldFootball.net רדוסלאב קובאץ', באתר National Football Teams רדוסלאב קובאץ', באתר FootballDatabase.eu פרופיל המאמן, באתר Transfermarkt
22 (מספר)

22 (במילים בלשון זכר: עשרים ושניים; בלשון נקבה: עשרים ושתיים) הוא המספר הטבעי הבא אחרי 21 והבא לפני 23. 22 הוא מספר סמית' השני בבסיס 10. מספר פָּרִיק (שאינו ראשוני), מחלקיו הם 2 ו-11. 22 הוא מספר מחומש. 22 הוא המספר האטומי הייחודי לאטום הטיטניום–יסוד מתכתי ממשפחת מתכות המעבר. 22 הוא מספר האותיות באלפבית העברי. מלכוד 22 – מונח אשר מציין אי יכולת אבסורדית להחלץ ממצב כלשהו, על פי ספרו של ג'וזף הלר 22 (שיר של לילי אלן), 2009 22 (שיר של טיילור סוויפט), 2013 22 (שיר של טיני וגרייסי), 2019 22 (שיר של שרה מקטרנן), 2019 מדיה וקבצים בנושא 22 בוויקישיתוף